ਕਿਸ਼ੋਰ ਨਮਿਤ ਕਪੂਰ

Category:Articles with hCards

ਕਿਸ਼ੋਰ ਨਮਿਤ ਕਪੂਰ (ਜਨਮ 1949) ਇੱਕ ਭਾਰਤੀ ਅਦਾਕਾਰ, ਲੇਖਕ ਅਤੇ ਅਦਾਕਾਰ ਸਿੱਖਿਅਕ ਹੈ। ਉਸ ਨੇ ਰਿਤੀਕ ਰੋਸ਼ਨ, ਪ੍ਰਿਅੰਕਾ ਚੋਪੜਾ, ਕਰੀਨਾ ਕਪੂਰ, ਰਣਵੀਰ ਸਿੰਘ ਅਤੇ ਵਿੱਕੀ ਕੌਸ਼ਲ ਸਮੇਤ ਹਿੰਦੀ ਉਦਯੋਗ ਦੇ ਕੁਝ ਪ੍ਰਮੁੱਖ ਫ਼ਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰਾਂ ਨੂੰ ਸਿਖਲਾਈ ਦਿੱਤੀ ਹੈ।

ਅਦਾਕਾਰੀ 'ਤੇ ਉਸ ਦੀਆਂ ਕਿਤਾਬਾਂ, "ਯੂ ਆਰ ਦ ਇੰਸਟਰੂਮੈਂਟ, ਯੂ ਆਰ ਦ ਪਲੇਅਰ" ਅਤੇ "ਐਕਟਿੰਗ ਇਨ ਐਵਰੀਡੇ ਲਾਈਫ" ਕ੍ਰਮਵਾਰ 2003 ਅਤੇ 2012 ਵਿੱਚ ਪ੍ਰਕਾਸ਼ਿਤ ਹੋਈਆਂ ਸਨ।"

 ਮੁੱਢਲਾ ਜੀਵਨ ਅਤੇ ਸਿੱਖਿਆ 
ਕਿਸ਼ੋਰ ਨਮਿਤ ਕਪੂਰ ਦਾ ਜਨਮ ਆਜ਼ਾਦੀ ਤੋਂ ਬਾਅਦ ਦੇ ਭਾਰਤ ਵਿੱਚ ਦਿੱਲੀ ਵਿੱਚ ਹੋਇਆ ਸੀ। 1958 ਵਿੱਚ, ਉਹ ਇੱਕ ਬਾਲ ਕਲਾਕਾਰ ਵਜੋਂ ਆਲ ਇੰਡੀਆ ਰੇਡੀਓ (ਏਆਈਆਰ) ਵਿੱਚ ਸ਼ਾਮਲ ਹੋਇਆ। ਜਦੋਂ ਦੂਰਦਰਸ਼ਨ, ਭਾਰਤ ਦੇ ਪਹਿਲੇ ਜਨਤਕ ਸੇਵਾ ਪ੍ਰਸਾਰਕ, ਨੇ 1962 ਵਿੱਚ ਲਾਈਵ ਨਾਟਕਾਂ ਦਾ ਪ੍ਰਸਾਰਨ ਸ਼ੁਰੂ ਕੀਤਾ, ਕਪੂਰ ਆਪਣੇ ਹਫ਼ਤਾਵਾਰੀ ਨਾਟਕਾਂ ਵਿੱਚ ਪ੍ਰਦਰਸ਼ਿਤ ਕਰਨ ਵਾਲੇ ਪਹਿਲੇ ਬਾਲ ਕਲਾਕਾਰਾਂ ਵਿੱਚੋਂ ਇੱਕ ਸੀ।

ਉਸ ਨੇ 1964 ਵਿੱਚ ਕੇ.ਐਮ. ਕਾਲਜ ਵਿੱਚ ਦਾਖ਼ਿਲਾ ਲਿਆ, ਜੋ ਕਿ ਅਮਿਤਾਭ ਬੱਚਨ, ਕੁਲਭੂਸ਼ਨ ਖਰਬੰਦਾ ਅਤੇ ਦਿਨੇਸ਼ ਠਾਕੁਰ ਦੇ ਸਾਬਕਾ ਵਿਦਿਆਰਥੀ ਸੰਸਥਾ ਵਜੋਂ ਦਿੱਲੀ ਵਿੱਚ ਪ੍ਰਮੁੱਖ ਸੀ। ਉਸ ਸਮੇਂ ਦੇ ਦਿੱਲੀ ਥੀਏਟਰ ਗਰੁੱਪ ਅਭਿਆਨ ਵਿੱਚ, ਕਪੂਰ ਨੇ ਨਿਰਦੇਸ਼ਕ ਰਾਜੇਂਦਰ ਨਾਥ ਨਾਲ ਵੱਖ-ਵੱਖ ਨਾਟਕਾਂ ਵਿੱਚ ਕੰਮ ਕੀਤਾ।

ਹਿੰਦੂ ਕਾਲਜ, ਦਿੱਲੀ ਤੋਂ ਫਿਲਾਸਫੀ ਵਿੱਚ ਮਾਸਟਰਸ ਕਰਨ ਤੋਂ ਬਾਅਦ, ਕਪੂਰ ਨੇ 1970 ਵਿੱਚ ਫਿਲਮ ਐਂਡ ਟੈਲੀਵਿਜ਼ਨ ਇੰਸਟੀਚਿਊਟ ਆਫ ਇੰਡੀਆ (FTII) ਵਿੱਚ ਦਾਖਲਾ ਲਿਆ। ਕੋਰਸ ਪੂਰਾ ਕਰਨ ਤੋਂ ਬਾਅਦ, ਉਹ ਮੁੰਬਈ ਚਲਾ ਗਿਆ।

 ਕਰੀਅਰ 
ਕਪੂਰ ਨੇ 1972 ਅਤੇ 1991 ਦੇ ਵਿਚਕਾਰ ਕਈ ਫਿਲਮਾਂ ਵਿੱਚ ਕੰਮ ਕੀਤਾ। 1973 ਵਿੱਚ ਆਕ੍ਰਾਂਤ ਅਤੇ ਸਵੀਕਰ ਰਿਲੀਜ਼ ਹੋਈਆਂ। ਉਸਨੇ ਫਰਾਰ (1975) ਵਿੱਚ ਅਮਿਤਾਭ ਬੱਚਨ ਅਤੇ ਸੰਜੀਵ ਕੁਮਾਰ ਨਾਲ ਅਤੇ ਕ੍ਰਾਂਤੀ (1981) ਵਿੱਚ ਮਨੋਜ ਕੁਮਾਰ ਨਾਲ ਕੰਮ ਕੀਤਾ। ਉਸ ਨੇ ਭਾਰਤ ਵਿੱਚ ਬਣੀ ਪਹਿਲੀ ਪੂਰੀ-ਲੰਬਾਈ ਵਾਲੀ ਟੈਲੀਵਿਜ਼ਨ ਫੀਚਰ ਫਿਲਮ - ਪੀ. ਕੁਮਾਰ ਵਾਸੂਦੇਵ ਦੇ ਗੁਰੂ (1975) ਵਿੱਚ ਵੀ ਕੰਮ ਕੀਤਾ।

ਟੈਲੀਵਿਜ਼ਨ ਵਿੱਚ, ਉਹ 1990 ਵਿੱਚ ਦੂਰਦਰਸ਼ਨ 'ਤੇ ਪ੍ਰਸਾਰਿਤ ਅਤੇ ਆਸ਼ਾਪੂਰਨਾ ਦੇਵੀ ਦੀ ਕਿਤਾਬ 'ਤੇ ਆਧਾਰਿਤ, ਪ੍ਰਥਮ ਪ੍ਰਤੀਸ਼ਰੂਤੀ ਵਿੱਚ ਮੁੱਖ ਸੀ। ਸ਼ਾਰੁਖ ਖਾਨ ਦੇ ਨਾਲ, ਉਸ ਨੇ ਉਮੀਦ (1989) ਵਿੱਚ ਕੰਮ ਕੀਤਾ।

ਉਹ ਥੋੜ੍ਹੇ ਸਮੇਂ ਲਈ ਇੱਕ ਛੋਟੀ ਫ਼ਿਲਮ ਏ ਟ੍ਰਿਪ ਟੂ ਇਜਿਪਟ (2014) ਵਿੱਚ ਕੰਮ ਕਰਨ ਲਈ ਵਾਪਸ ਪਰਤਿਆ।

1983 ਵਿੱਚ, ਉਸ ਨੇ ਫ਼ਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰਾਂ ਲਈ ਆਪਣੀ ਸਿਖਲਾਈ ਅਕੈਡਮੀ ਦੀ ਸਥਾਪਨਾ ਕੀਤੀ। ਪਿਛਲੇ ਤਿੰਨ ਦਹਾਕਿਆਂ ਵਿੱਚ, ਉਸ ਨੇ ਇਸ ਉਦਯੋਗ ਦੇ ਕੁਝ ਪ੍ਰਮੁੱਖ ਅਦਾਕਾਰਾਂ ਨੂੰ ਸਿਖਲਾਈ ਦਿੱਤੀ ਹੈ।

 ਨਿੱਜੀ ਜੀਵਨ 
ਕਪੂਰ ਦੇ ਚਾਰ ਬੱਚੇ ਹਨ। ਉਸ ਦੇ ਸਭ ਤੋਂ ਵੱਡੇ ਬੇਟੇ, ਕਬੀਰਾ ਨਮਿਤ, ਨੇ ਏ ਟ੍ਰਿਪ ਟੂ ਇਜਿਪਟ ਵਿੱਚ ਕੰਮ ਕੀਤਾ।"Acting Coach Now Faces The Camera Himself". The Times of India. 29 August 2014. Retrieved 25 July 2015. ਉਸ ਦਾ ਛੋਟਾ ਬੇਟਾ, ਬਹਾਇਸ਼ ਕਪੂਰ, ਇੱਕ ਸ਼ੋਰਟ ਫ਼ਿਲਮ ਨਿਰਦੇਸ਼ਕ, ਸਿਨੇਮਾਟੋਗ੍ਰਾਫੀ ਅਤੇ ਕੰਮਪੋਜ਼ਰ ਹੈ।

 ਫ਼ਿਲਮੋਗ੍ਰਾਫੀ 

 1992 Nishchaiy
 1991 Sajan
 1990 Sailaab
 1989 Paap Ka Ant
 1989 Taaqatwar
 1987 Vishaal
 1986 Love 86
 1985 Sarfarosh
 1984 Phulwari
 1983 Sun Meri Laila
 1982 Ashanti
 1982 Sun Sajna
 1981 Commander
 1981 Armaan
 1981 Kranti
 1980 Sitara
 1979 Zulm Ki Pukaar
 1976 Sajjo Rani
 1976 Aarambh
 1975 Faraar
 1973 Sweekar
 1973 Aakrant

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਮਰਦ ਅਦਾਕਾਰ
ਸ਼੍ਰੇਣੀ:ਜਨਮ 1949